
REFERAT
Privind constituirea Comisiei de evaluare şi selecţionare a proiectelor cu 

finanţare nerambursabilă de la bugetul local 
             Prin HCL 68 din 27.03.2007, Consiliul Local a aprobat Regulamentul privind regimul finanţărilor nerambursabile alocate de la bugetul local pentru activităţi nonprofit de interes local. În capitolul IV – Organizarea şi funcţionarea comisiei de evaluare şi selecţionare este reglementat modul de lucru al comisiei, componenţa acesteia (minim 5 consilieri locali maxim 7, cu drept de vot), secretarul comisiei un reprezentant al Biroului Relaţii Publice (fără drept de vot). De asemenea, este menţionat faptul că printr-o hotărâre a Consiliului Local vor fi desemnaţi membrii comisiei. 
             Prin urmare propunem Consiliului Local Timişoara să nominalizeze componenţa Comisiei de evaluare şi selecţionare a proiectelor cu finanţare nerambursabilă de la bugetul local.
Din experienţa anilor anteriori şi luând în considerare atât complexitatea domeniilor finanţate cât şi numeroasele solicitări de finanţare a proiectelor care vor fi depuse pentru a fi evaluate, din comisia de evaluare şi selecţionare a proiectelor cu finanţare nerambursabilă de la bugetul local pot face parte, cu rol consultativ şi reprezentanţi ai societăţii civile:

· reprezentant al Instituţiei Prefectului (1 membru)

· reprezentant al tinerilor (1 membru din partea ARDOR- Asociatia Română de Dezbateri Oratorie şi Retorică)
· reprezentant al studenţilor (1 membru din partea OSUT- Organizaţia Studenţilor din Universitatea de Vest Timişoara)
· reprezentanţi ai organizaţiilor nonguvernamentale: Federaţia Asociaţiilor de Locatari Timişoara;  Fundaţia Soros Romania, Asociaţia pentru Promovarea Femeii din Romania.
De asemenea, specificăm că membrii comisiei nu vor fi remuneraţi pentru activitatea depusă.

